CELEX: 32019D2071
Language: lv
Date: 2019-12-05 00:00:00
Title: Eiropas Parlamenta un Padomes Lēmums (ES) 2019/2071 (2019. gada 5. decembris), ar ko ieceļ Eiropas datu aizsardzības uzraudzītāju

6.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  LI 316/1
               
            
         EIROPAS PARLAMENTA UN PADOMES LĒMUMS (ES) 2019/2071
         (2019. gada 5. decembris),
         ar ko ieceļ Eiropas datu aizsardzības uzraudzītāju
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (1) un jo īpaši tās 53. panta 1. punktu,
         ņemot vērā kandidātu sarakstu, ko Eiropas Komisija saskaņā ar Regulas (ES) 2018/1725 53. panta 1. punktu sagatavoja 2019. gada 30. oktobrī pēc atklāta pretendentu konkursa izsludināšanas, lai ieceltu Eiropas datu aizsardzības uzraudzītāju,
         tā kā:
         
                     (1)
                  
                  
                     Ar Eiropas Parlamenta un Padomes Lēmumu 2014/886/ES (2)
                        Giovanni
                        BUTTARELLI kungu iecēla par Eiropas datu aizsardzības uzraudzītāju un Wojciech Rafał WIEWIÓROWSKI kungu par uzraudzītāja palīgu laikposmam no 2014. gada 4. decembra līdz 2019. gada 5. decembrim.
                  
               
                     (2)
                  
                  
                     
                        Giovanni
                        BUTTARELLI kungs ir miris 2019. gada 20. augustā. Tādējādi saskaņā ar Regulas (ES) 2018/1725 100. panta 4. punktu Eiropas datu aizsardzības uzraudzītāja palīgs aizvietoja Eiropas datu aizsardzības uzraudzītāju līdz uzraudzītāja palīga pilnvaru termiņa beigām, kas pienāk 2019. gada 5. decembrī.
                  
               
                     (3)
                  
                  
                     Eiropas datu aizsardzības uzraudzītāju ir jāieceļ uz pieciem gadiem no 2019. gada 6. decembra, Eiropas Parlamentam un Padomei savstarpēji vienojoties,
                  
               IR PIEŅĒMUŠI ŠO LĒMUMU.
         
            1. pants
            Ar šo Wojciech Rafał WIEWIÓROWSKI kungu ieceļ par Eiropas datu aizsardzības uzraudzītāju laikposmam no 2019. gada 6. decembra līdz 2024. gada 5. decembrim.
         
         
            2. pants
            Šis lēmums stājas spēkā 2019. gada 5. decembrī.
         
         
            Briselē, 2019. gada 5. decembrī
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  Priekšsēdētāja
               
               M. LINTILÄ
            
         
         
            (1)  OV L 295, 21.11.2018., 39. lpp.
         
         
            (2)  Eiropas Parlamenta un Padomes Lēmums 2014/886/ES (2014. gada 4. decembris), ar ko ieceļ Eiropas datu aizsardzības uzraudzītāju un uzraudzītāja palīgu (OV L 351, 9.12.2014., 9. lpp.).